SKADET: Den 17 år gamle jenta Shamsia ble i november 2008 angrepet med syre i Kabul. Foto: AP

Afghanske jenter angripes med syre

Taliban terroriserer skolebarn. I Faryab-provinsen finansierer Norge nye skoler med murer rundt.

19. februar 2010

Artikkelen er over ti år gammel

- Vi kan ikke la oss drive tilbake av Taliban. Utdanning av kvinner er altfor viktig for de selv og for utviklingen av landet, sier parlamentarisk leder og Ap-nestleder Helga Pedersen.

Afghanske skolejenter og kvinnelige studenter er blitt angrepet med giftgass og syre. Taliban har brent skoler og truet barn og foreldre. Nylig sprengte Taliban i Pakistan en nyåpnet jenteskole og tre av barna var blant de drepte.

Les også:Gassgåte ved jenteskoler i Afghanistan

Likevel fortsetter byggingen av skoler og stadig flere jenter får utdannelse.

De siste tre årene har Norge gitt midler til å bygge 82 nye skoler i den nordlige provinsen Faryab, der Norge har flest soldater og en rekke sivile prosjekter. Byggingen er blitt forsinket, men det er håp om at de siste 35 skolene blir ferdigstilt i løpet av våren.

Fremgang

Rundt skolene bygges de tradisjonelle murene, ikke bare som et sikkerhetstiltak, men for å avskjerme skolegården for innsyn. Det er også et tiltak for å øke andelen jenter i skolen.

TAR GREP: Helga Pedersen (Ap). Foto: Kristian Helgesen

Siden Taliban ble styrtet i 2001 har det skjedd fremgang for afghanske kvinner. Syv millioner afghanske barn får i dag skolegang, det vil si mer enn halvparten av barna. 35 prosent av jentene går på skole.

Les også:Afghanske jenter presses ut av skolen

800 nye skoler bygges og Norge støtter et program for å utdanne flere kvinnelige lærere.

Afghanistan er et av de få landene der forventet levealder er kortere for kvinner enn for menn. Bare ett land har høyere mødredødelighet.

Les også:- Afghanistan er verdens verste land å bli født i

Vold mot kvinner er svært utbredt. 86 prosent av kvinnene er analfabeter.

Publisert: 19.02.10 kl. 09:16

Les også

Mer om Afghanistan